# Tower Defense

Tower Defense o TD és un subgènere de videojocs d'estratègia en temps real. L'objectiu és aturar els enemics que intenten creuar el mapa mitjançant la construcció de torres que els disparen a mesura que passen els enemics. Els enemics i les torres tenen diferents característiques i preus. Quan un enemic és derrotat, el jugador guanya diners o punts, que s'utilitzen per comprar o actualitzar les torres.
L'elecció del tipus de torre i del lloc on col·locar-la és l'estratègia fonamental del joc. Molts jocs, com Flash Element Tower Defense, es caracteritzen pel fet que els enemics circulen a través d'un laberint, cosa que permet al jugador col·locar estratègicament les torres per tal de fer-les més efectives. Tanmateix, algunes versions del gènere obliguen l'usuari a crear el laberint amb les seves pròpies torres, com Desktop Tower Defense. I d'altres versions són un híbrid d'aquests dos tipus, amb rutes preestablertes que es poden modificar en certa manera amb la col·locació de les torres.

## Història

Tower Defense té les seves arrels en el clàssic Rampart, un joc arcade d'estratègia de 1990. El joc consistia en la defensa d'un castell mitjançant la col·locació de canons i de fer reparacions entre diverses rondes d'atacs. Amb el nou mil·lenni, els jocs de Tower Defense van començar a aparèixer en els mapes creats pels usuaris a StarCraft, Age of Empires II i WarCraft III. El primer joc important per a PC en el gènere de Tower Defense va ser Master of Defense, un joc shareware 3D, llançat el 7 de novembre de 2005. Aquest joc va rebre el premi Joc d'Estratègia de l'Any de GameTunnel el 2006.
Finalment, desenvolupadors de jocs independents van començar a utilitzar l'Adobe Flash per fer jocs pel navegador del Tower Defense. Això va conduir a la sortida de Flash Element Tower Defense el gener del 2007 i, a continuació, Desktop Tower Defense el març del mateix any. Desktop Tower Defense es va fer immensament popular i va guanyar el premi Independent Games Festival. El seu èxit va donar lloc a una versió creada per al telèfon mòbil.
Altres videojocs de Tower Defense han adquirit certa notorietat com Protector, Immortal Defense, GemCraft i Plants vs Zombies.
El 2008, l'èxit del joc dugué el Tower Defense a les consoles de videojocs com Grid Defense: The Awakening per a PC i Xbox 360, i PixelJunk Monsters i Savage Moon per a PlayStation 3. També aparegueren jocs de Tower Defense per a consoles portàtils com Lock's Quest i Ninjatown per a la Nintendo DS, i hi ha desenes de jocs per l'iPhone/iPod Touch.

## Referències

* ↑ Patrick Dugan. «Slamdance, Post-Columbine - Personal Conversations with Freaks and Geeks». Gamasutra, 30-01-2007. [Consulta: 9 desembre 2008].
* ↑ Chris Remo and Brandon Sheffield. «Interview: Soren Johnson - Spore's Strategist». Gamasutra, 11-07-2008. [Consulta: 9 desembre 2008].
* ↑ Rutkoff, Aaron. «Strategy Game Pits Players Against Desktop Invasion». Wall Street Journal, 20-06-2007. [Consulta: 7 març 2008].
* ↑ Scott, David. «Flash Element Tower Defense (on novelconcepts.co.uk)». David Scott. Arxivat de l'original el 2009-04-14. [Consulta: 15 abril 2009].
* ↑ Preece, Paul. «Desktop Tower Defense (on handdrawngames.com)». Paul Preece. Arxivat de l'original el 2009-07-10. [Consulta: 25 setembre 2008].
* 1 2 3 Luke Mitchell. «Tower Defense: Bringing the genre back». PALGN, 22-06-2008. Arxivat de l'original el 2014-02-03. [Consulta: 24 desembre 2008].
* ↑ Nick Suttner. «PixelJunk Monsters Review». 1up.com, 01-02-2008. Arxivat de l'original el 2012-07-18. [Consulta: 24 desembre 2008].
* ↑ Michael Walbridge. «Analysis: Defense of the Ancients - An Underground Revolution». GamaSutra, 12-06-2008. [Consulta: 9 desembre 2008].
* ↑ Jay. «Flash Element TD». Jayisgames, 11-01-2007. [Consulta: 11 gener 2007].
* ↑ Erwan Cario. «Jouer plus pour travailler moins Jeux vidéo. Sélection de petites douceurs en ligne, dangereusement addictives.». Libération, 10-11-2007. Arxivat de l'original el 13 de març 2012. [Consulta: 7 gener 2010].
* ↑ Chris Remo. «Interview: Flash Tower Defense Creators On VC Deal, Social Gaming Site». Gamasutra, 18-11-2008. [Consulta: 9 desembre 2008].
* 1 2 Alistair Wallis. «Q&A: Kongregate's Greer And Sirlin On Metagame Hopes With Kongai». Gamasutra, 01-08-2008.
* ↑ «2008 IGF Awards Topped By Crayon Physics Deluxe». Gamasutra, 21-02-2008. [Consulta: 9 desembre 2008].
* ↑ Roush, George. «Tower Defense Review». IGN, 05-12-2007. Arxivat de l'original el 2012-03-30. [Consulta: 7 març 2008].
* ↑ Tim W. «Best Of Indie Games: Ready, Set, Jill Off». Gamasutra, 24-10-2008. [Consulta: 9 desembre 2008].
* ↑ Tim W. «Best Of Indie Games: Rose, Camellia, Ziczac & Nameless». Gamasutra, 13-06-2008. [Consulta: 9 desembre 2008].
* ↑ «Plants vs. Zombies nominated for PC Game of the Year». Arxivat de l'original el 2009-11-24. [Consulta: 7 gener 2010].
* ↑ Kevin Kelly. «PAX 2008 hands-on: Defense Grid: The Awakening». Joystiq. Weblogs, 30-08-2008.
* ↑ Daemon Hatfield. «Ninjatown Multiplayer Hands-on». IGN, 22-09-2008. [Consulta: 30 desembre 2008].